
Rivaldafényben az Európai filmművészet és a „Kreatív Európa” program a 65. Cannes-i filmfesztiválon
Az Európai Bizottság MEDIA programja által támogatott filmek közül 18 bekerült az idei Cannes-i Filmfesztivál hivatalos válogatásába. Ezek közül 7 – többek között Michael Haneke: Amour (Szerelem), Ken Loach: The Angels' Share és Thomas Vinterberg: Jagten (A vadászat) című alkotása – indult az Arany Pálmáért folytatott versenyben.

Andrula Vasziliu az oktatásügyért, a kultúráért, a többnyelvűségért és az ifjúságpolitikáért felelős biztos május 20-án, a fesztivál során megrendezésre kerülő „Európai randevú” rendezvény keretében adta át az első MEDIA díjat Asghar Fahradi iráni rendezőnek és eszmecserét folytatott a filmrendezőkkel és a szakemberekkel a Bizottság által javasolt új programról, a „Kreatív Európáról”, amely magában foglalja a MEDIA programot is. A kulturális és kreatív ágazatra összpontosító új program a tagállamok kulturális és audiovizuális ágazatért felelős minisztereinek egyértelmű támogatását élvezi.

„Örömmel tölt el, hogy az európai filmek idén is jelentős erőt képviselnek Cannes-ban. Munkánkat ennél nagyobb elismerés nem is érhetné, és mindez egyben bizonyságot jelent arra, hogy Európa a célirányos befektetések révén jelentős hozzáadott értékkel gazdagítja az audiovizuális és a kulturális ágazatot” –nyilatkozta Vasziliu biztos. „Jövőbeni programunk, a Kreatív Európa segítséget nyújt az európai filmművészetnek abban, hogy megfeleljen a digitalizálás és a globalizáció által támasztott kihívásoknak, és egyúttal Európa kulturális és nyelvi sokféleségének védelmét és népszerűsítését szolgálja. Nagy öröm számomra, hogy a filmművészeti ágazat szakmai szervezetei, neves rendezők és színészek is támogatják e jövőben induló programot.”

Andrula Vasziliu május 20-án adta át Asghar Fahradi iráni rendezőnek és filmje forgalmazójának, a francia Memento Films Productionnaka legjobb európai filmes projektért járó MEDIA 2012 díjat. A 60 000 EUR összegű díj egyben a rendező új, a tervek szerint Párizsban és külvárosaiban ősszel forgatásra kerülő filmjéhez való hozzájárulást is jelenti. Az este folyamán Vasziliu biztos végigment a vörös szőnyegen is, hogy részt vegyen az Arany Pálmáért versengő egyik európai film vetítésén.

A biztos és Gilles Jacob, a Cannes-i filmfesztivál elnöke voltak a „Kreatív Európa” programmal foglalkozó, május 21-én megrendezésre került nyilvános vita házigazdái. A tervek szerint a program jóvoltából jelentősen megnövekednek a filmművészetre és a kultúrára fordítható uniós források. Tekintettel a kulturális és kreatív ágazatok gazdasági súlyára és a bennük rejlő lehetőségekre – jelenleg e két szektor teszi ki az EU GDP-jének mintegy 4,5 %-át és 8,5 millió munkavállalót foglalkoztat egész Európában – a válságból való kilábalás elősegítése szempontjából kulcsfontosságúnak számít e két, a növekedést ösztönző ágazatba való befektetés. Az európai audiovizuális piac csak önmagában 100 milliárd eurót termel és 1,2 millió magasan képzett szakembernek ad munkát az EU-ban.

Emellett a Bizottság május 22-én egy rendezvényt szervezett, amely során a tagállamok és a harmadik országok nemzeti és regionális filmalapjainak képviselői megvitatták a filmipar rendelkezésére álló új pénzügyi eszközöket.

Az elmúlt 20 év során a MEDIA program által támogatott filmek 12 ízben nyerték el az Arany Pálmát, 13-at jutalmaztak a fesztivál Nagydíjával és 9-nek ítélték oda a legjobb rendezés díját.

Háttér információk
A MEDIA program (az audiovizuális ipar fejlesztését előmozdító intézkedések) keretében 1991 óta 1,6 milliárd eurót fordítottak a film, a forgalmazás, a képzés, valamint az innováció fejlesztésére, hogy fokozzák az európai filmművészet és az audiovizuális iparág sokszínűségét és növeljék nemzetközi versenyképességét.

A MEDIA program 2007-2013 keretén belül 755 millió eurót kívánnak az európai filmiparba fektetni az európai filmek forgalmazásának és reklámozásának javítása, valamint az ágazat versenyképességének erősítése érdekében. A szóban forgó összeg felét olyan forgalmazóknak szánják, akik a hazai piacokon kívül gyártott filmeket mutatnak be, a források 20%-át új filmprojektek fejlesztésére, a fennmaradó részt pedig reklámozásra és képzésre fordítják. A kiválasztott produkciós vállalatok átlagosan 50 000 eurós finanszírozásban részesülnek.

A Bizottság 1,8 milliárd eurós költségvetést javasolt a „Kreatív Európa” program számára, amelyből több mint 900 millió eurót kap a „MEDIA” program.

További információk:
A MEDIA programról: http://ec.europa.eu/culture/media/index_en.htm
A Cannes-i nemzetközi filmfesztiválról: http://www.festival-cannes.fr
Creative Europe video
Andrula Vasziliu biztos honlapja
Twitter: @VassiliouEU

Coproducing Documentaries in Europe

A szlovákiai MEDIA Desk Dokumentumfilmes koprodukciók Európában címmel kétnapos szemináriumot és workshopot szervez Piestany-ban (Pöstyén) szeptember elején.

Helyszín: Kursalon, Piestany, Szlovákia
Időpont: 2012. szeptember 6-7.

Jelentkezési határidők:
Projekt nélkül: 2012. augusztus 20.
Projekttel: 2012. július 20.
Szeminárium (szeptember 6., csütörtök)
Bevezetés az európai dokumentumfilmes koprodukciós lehetőségekbe
Esettanulmány: „Lost Down Memory Lane”

Workshop (szeptember 7., péntek)
Hat kiválasztott projekttel jelentkező résztvevőnek lehetősége nyílik nemzetközileg elismert szakértőkkel történő konzultációra.
Szakértők:
Ove Rishoj Jensen, EDN, Dánia
Claudia Schneider, MDR, Németország
Bram Crols, Associate Directors, Belgium

A szemináriumon a részvétel ingyenes, de a workshop részvételi díja 100 euró.

További információ: Coproducing Documentaries in Europe

Letöltés: Jelentkezési lap
A jelentkezéseket az info@mediadesk.sk címre kérjük küldeni!

Szervezők: MEDIA Desk Szlovákia, European Documentary Network (EDN), IFF Cinematik Piestany

Aktuális MEDIA pályázatok

A részletes útmutató a pályázatok kitöltéséhez, valamint a jelentkezési lapok és egyéb mellékletek letölthetők a www.mediadeskhungary.eu oldal Pályázatok menüpontja alatt.

MOZIK DIGITALIZÁLÁSA
Kik pályázhatnak?
 Azok a filmszínházak pályázhatnak, amelyek legalább 50 %-ban európai, és azon belül legalább 30 %-ban nem nemzeti európai filmeket vetítettek.

A pályázó szervezeteknek a következő jellemzőkkel kell rendelkezniük:
- premier-filmszínház (premieridőszakban, legfeljebb a nemzeti bemutatótól számított 12 hónapban tűzi műsorra az európai filmeket),
- legalább 3 éve üzemel,
- legalább egy vetítővászonnal és 70 ülőhellyel rendelkezik,
- az elmúlt tizenkét hónapban legalább 20 000 nézőt fogadott.

Támogatható tevékenységek
 A digitális mozira irányuló kezdeményezésben (Digital Cinema Initiative, DCI) meghatározott tartalombiztonsági követelmények teljesítését lehetővé tévő olyan digitális vetítőberendezések vásárlásához kapcsolódó közvetett költségek támogatása, amelyeket egy valamennyi támogathatósági szempontnak megfelelő filmszínházban szerelnek fel.

Támogatás vetítővásznanként csak egy vetítőberendezéshez és filmszínházanként legfeljebb három vetítővászonhoz igényelhető.

Támogatás mértéke
A projektek társfinanszírozására előirányzott éves költségvetés becsült összege 2 000 000 euró.
A pénzügyi hozzájárulást vetítővásznanként legfeljebb 20 000 euró átalányösszegű támogatás formájában nyújtják.
 
14/2012 Európai mozik digitalizálása

A pályázatok beadási határideje: 2012. július 31.

Cinema Digitisation Permanent Guidelines 2011-2013 (En)
Mozik Digitalizálása Állandó Útmutató 2011-2013 (Hu)
14/2012 Cinema Digitisation Application Form (En)
14/2012 Cinema Digitisation Budget (En)

MEDIA Mundus 2013
Az új MEDIA Mundus pályázati kiírás az alábbi linken érhető el és itt találhatók a pályázathoz szükséges dokumentumok is:

http://ec.europa.eu/culture/media/mundus/funding/index_en.htm

A pályázatok beadási határideje: 2012. szeptember 28.
A MEDIA Program által támogatott képzések 

EURODOC 2013
Az EURODOC egy képzési program kreatív dokumentumfilmek nemzetközi koprodukcióban történő megvalósításához, mely a műfajhoz kapcsolódó több féle narratív stílust és gyártási módot is magába foglal. Mivel a dokumentumfilmek gyártásához egyre több támogatás szükséges, melyet nehéz hazai szinten előteremteni, az állandó képzés ezért elengedhetetlen. A nem Európai résztvevőkkel kibővült program új produceri és műsorszerkesztői generációval szeretné bővíteni a szakmát.

Kurzus leírása: 3 egyhetes foglalkozás tapasztalt csoportvezetőkkel és szakértőkkel; kétszemélyes találkozók; projektelemzés; a koprodukció gyakorlati és üzleti aspektusai; projektbemutatás műsorszerkesztők előtt

2013-as kurzusok: 
SESSION 1 – Development / 2013. március, Franciaország
SESSION 2 – Budgeting, Financing, & Packaging / 2013. június, Norvégia
SESSION 3 – Meeting the Commissioning Editors / 2013. szeptember

A regisztráció kezdete: 2012. augusztus 1.
Jelentkezési határidő: 2012. október 22.
On-line regisztráció: http://www.eurodoc-net.com/en/prg/participants.php
További információ: www.eurodoc-net.com
Elérhetőség: Marie-Sophie Decout // Tel. +33 4 67 60 23 30 // eurodoc@wanadoo.fr

Focal: Digital Production Challange 2012
A DIGITAL PRODUCTION CHALLENGE egy 2 és fél napos európai workshop, mely a digitális produkciós folyamatokkal foglalkozik a filmforgatástól a kópiaszállításig: bevált, megbízható módszereket ismertet esettanulmányokon keresztül.

Időpont: 2010. november 15-17.
Helyszín: Párizs, Franciaország
Jelentkezési határidő: 2012. szeptember 25.
Részvételi díj: 450 euró (szállással és étkezéssel)Célcsoport: 40 európai producer, line producer és gyártásvezető jelentkezését várják. 

További információ: http://www.digiprodchallenge.net

ScripTeast 2012-2013
Projektfejlesztői képzés

A ScripTeast projektfejlesztői kurzus nem azt tanítja, hogy hogyan lehet jó forgatókönyvet írni, hanem hogy hogyan lehet egy jó forgatókönyv versenyképességét növelni a piacon. Éppen ezért csak kész, angol nyelvű forgatókönyvvel lehet jelentkezni a képzésre.

Jelentkezési határidő: 2012. július 31.
Képzés témája: Forgatókönyvírás, projektfejlesztés
Munkanyelv: Angol
A jelentkezési lapok letölthetők a www.scripteast.pl oldalról.

Kapcsolatfelvétel és további információ:
Szervező: ScripTeast - Independent Film Foundation
Tel.: +48 22 851 84 40
Fax: +48 22 851 84 44
info@scripteast.pl

Prime 4 Kids & Family
Képzés témája: forgatókönyvírói és projektfejlesztési workshop gyerek- és családi filmekhez

A következő műfajú filmekkel lehet jelentkezni a kurzusra: Játékfilmek, animációs filmek, tv-filmek, animációs sorozatok, interaktív média.

Jelentkezési határidő: 2012. augusztus 2.
Időpontok és helyszínek:
1. kurzus: 2012. szeptember, helyszín egyeztetés alatt
2. kurzus: 2012. december, Ludwigsburg, Németorazág

Célcsoport: forgatókönyvírók, forgatókönyv-fejlesztők, akiket kísérhetnek producerek, rendezők, animátorok
Munkanyelv: angol

Kontakt:
Carme Correa: c.correa@primehouse.eu

Elérhetőség:
info@primehouse.eu
www.primehouse.eu 

éQuinoxe Germany 2012
A 11. éQuinoxe forgatókönyvírói workshop és mesterkurzus 2012. október 8-16. között kerül megrendezésre Németországban. A képzés nyelve angol, és a forgatókönyvíróknak a projektjük mellé egy producert is kell magukkal hozniuk.

jelentkezés a jövő tavaszi kurzusra: 2012. november vége
A jelentkezési feltételek és minden további információ elérhető a www.equinoxegermany.de honlapon.

Kapcsolat: info@equinoxegermany.de

A MEDIA Program által támogatott fórumok és marketek

EAST SILVER MARKET 2012 
A 9. East Silver(A Keleti Ezüst) dokumentumfilm szemlesorozat, amely a Közép - keleti, illetve Közép-európai dokumentumfilmekre specializálódik, most nyitotta meg jelentkezési lehetőségét..

Nyújtsa be ön is a filmjét és így csatlakozzon az egyik legnagyobb nemzetközileg elismert kreatív Közép és Kelet európai animációs és televíziós dokumentumfilmek adatbázisához..

Jelentkezési határidő: 2012. július 31.
East Silver Market 2012- felhívás a 2011-2012 között befejezett dokumentumfilmekre vonatkozik, amelyek angol felirattal, vagy angol nyelvű alámondással, és a filmhez való trailer-el rendelkeznek.

Jelentkezni szintén a 16. JIHLAVA IDFF - nemzetközi dokumentumfilm fesztivál elő válogatására valamint az Doc Aliance Films elő válogatásra lehet.
A szemlére való jelentkezés a következő online Adatlap kitöltésével történik: http://www.eastsilver.net/en/east-silver/entry-form/
Kérjük, küldjön 2 DVD felvételt a filmjéről és egyéb sajtó, ill. promóciós anyagokat az alábbi címre:

East Silver, Školská 12, 110 00 Prága, Cseh Köztársaság
További információ:
Zdenek Blaha
East Silver koordinátor
info@eastsilver.net

HOLLAND FILM MEETING: Netherlands Production Platform
A 4 napos platform célja Hollandia és a hasonló gyártási kapacitású országok közötti együttműködés és koprodukciók elősegítése.

Helyszín: Utrecht, Hollandia
Időpont: 2012. szeptember 27. – október 1.
Jelentkezési határidő: 2012. augusztus 1.
Jelentkezés: koprodukcióra készült, minimum 90 perces filmek helyi finanszírozású tervvel (játékfilm, animáció és dokumentumfilm). Maximum 2 képviselő/projekt; a meghívás tartalmazza: szállás (3 éj), utazási költségek, belépő fesztiválra

További információ és jelentkezés: http://www.filmfestival.nl/industry/hollandfilmmeeting/npp/

MEDIA Desk Hungary - Magyarország

Magyar Nemzeti Filmalap Zrt. 

Nemzetközi divízió - Magyar Filmunió
H-1068 Budapest, Városligeti fasor 38.
Tel: +36 1 413 1269 /+36 1 413 1270
Fax: +36 1 413 1710
info@mediadeskhungary.eu
www.mediadeskhungary.eu
